На дан 30. јуна 2012, на конференцији за новинаре дан прије финала Европског првенства 2012, предсједник УЕФА — Мишел Платини, изјавио је да ће се првенство 2020. умјесто да буде одржано у једној држави или у заједничкој организацији више држава, можда одржати у 12 или 13 градова широм Европе. Сличан формат је кориштен за првенства у млађим категоријама за мушкарце и жене. На дан 6. децембра 2012, УЕФА је објавила да ће првенство 2020. бити одржано у више градова у Европи како би се обиљежила 60 годишњица од оснивања првенства. Платини је изјавио да је то била логична одлука у вријеме тешке финансијске ситуације у Европи.